Zooropa
Zooropa je osmi studijski album irskog rock sastava U2. Izdala ga je kuća Island Records 1993. godine. Inspirirani iskustvima sa svoje Zoo TV turneje koja je tada bila u tijeku, U2 su u Zooropi nastavili obrađivati teme tehnološkog i medijskog preopterećenja. Ovaj je album nastavak njihovih eksperimenata s alternativnom rock i dance glazbom te elektroničkim efektima, koje su počeli s prethodnim albumom, Achtung Baby.

Snimanje je počelo u veljači/februaru 1993., u šestomjesečnoj pauzi između dviju dionica Zoo TV turneje. Album je prvobitno zamišljen kao EP koji bi pratio nadolazeću Zooropa (europsku) dionicu turneje, ali je kasnije odlučeno da se snimi potpuni album. Zooropa nije stigla na vrijeme za nastavak turneje, i bend se morao više puta vraćati u Dublin na produkciju. 

Usprkos tome što nijedan od tri singla ("Numb", "Lemon", "Stay (Faraway, So Close!)") nije dobio status većeg hita, album je dobio pozitivne kritike i nakladu od 7 milijuna primjeraka. U2 su za ovaj album 1994. nagrađeni Grammyjem u kategoriji najboljeg alternativnog glazbenog albuma.

Popis kompozicija 

Napomena
Nakon što se pjesma "The Wanderer" stiša, čuje se "skrivena pjesma" od 30 sekundi koju čini alarm koji je DJ-e svojedobno upozoravao na tišinu u eteru.

Osoblje 

U2
Bono – vokal, gitara
The Edge – gitara, klavir, sintesajzeri, vokal
Adam Clayton – bas gitara
Larry Mullen Jr. – bubnjevi, perkusije, prateći vokal

Dodatna glazba
Brian Eno – sintezajzeri, klavir, arkadni zvukovi, prateći vokal, loopovi, gudaći instrumenti, harmonium
Des Broadbery – loopovi (brojevi 2, 6, 7)
Flood – loopovi (brojevi 6, 10)
Johnny Cash – glavni vokal (broj 10)

Tehničko osoblje
Flood – produkcija, miksanje, inženjering
Brian Eno – produkcija
The Edge – produkcija
Robbie Adams – inženjering
Willie Mannion – inženjering i pomoć u miksanju
Rob Kirwan – inženjering i pomoć u miksanju
Mary McShane – inženjering i pomoć u miksanju
Stewart Whitmore – digitalni editing 
Arnie Acosta – mastering

Izvori

Vanjske poveznice

Zooropa  na U2.com

Albumi 1993.
Albumi benda U2